EUROPA-PARLAMENTETS BESLUTNING
med bemærkningerne til afgørelsen om decharge til Kommissionen for gennemførelsen af 6.,
7. og 8. Europæiske Udviklingsfond for regnskabsåret 2002
EUROPA-PARLAMENTET,
— der henviser til balancer og forvaltningsregnskaber for 6., 7, og 8. Europæiske Udviklingsfond for
regnskabsåret 2002 (KOM(2003) 475 —C5-0496/2003),
— der henviser til Kommissionens meddelelse til Rådet, Europa-Parlamentet og Revisionsretten af
7. august 2002 med finansielle oplysninger om 6., 7. og 8. Europæiske Udviklingsfond (KOM(2003)491—C5-0619/2003),
— der henviser til Revisionsrettens årsberetning for regnskabsåret 2002 om 6., 7, og 8. Europæiske
Udviklingsfonds aktiviteter, med institutionernes svar (
1) (C5-0584/2003),
— der henviser til Revisionsrettens revisionserklæring om De Europæiske Udviklingsfonde (C5-0584/
2003),
— der henviser til årsberetning for 2003 fra Kommissionen til Rådet og Europa-Parlamentet om Det
Europæiske Fællesskabs udviklingspolitik og Kommissionens beretning om gennemførelsenaf bistanden til tredjelande 2002 (KOM(2003) 527),
— der henviser til sin beslutning af 1. marts 2001 om Kommissionens meddelelse til Rådet og Europa-
Parlamentet om Det Europæiske Fællesskabs udviklingspolitik (
2),
— der henviser til den årlige aktivitetsrapport for 2002 fra Samarbejdskontoret EuropeAid,
— der henviser til Rådets henstillinger af 9. marts 2004 om meddelelse af decharge til Kommissionen
for den økonomiske forvaltning af De Europæiske Udviklingsfonde for regnskabsåret 2002 (C5-0146/2004 —C5-0147/2004 —C5-0148/2004),
— der henviser til artikel 33 i den interne aftale af 20. december 1995 mellem repræsentanterne for
medlemsstaternes regeringer, forsamlet i Rådet, om finansiering og forvaltning af
Fællesskabets bistand inden for anden finansprotokol til fjerde AVS-EF- konvention (
3),
— der henviser til artikel 74 i finansforordningen af 16. juni 1998 vedrørende samarbejdet med henblik
på udviklingsfinansiering under fjerde AVS/EF-konvention (4),
— der henviser til forretningsordenens artikel 93 og 93a, tredje led, og bilag V,
— der henviser til betænkning fra Budgetkontroludvalget og udtalelse fra Udvalget om Udvikling og
Samarbejde (A5-0183/2004),
A. Der henviser til, at Kommissionen i henhold til artikel 74 i finansforordningen af 16. juni 1998
træffer enhver hensigtsmæssig foranstaltning til at tage bemærkningerne i dechargeafgørelserne tilfølge og aflægger efter anmodning fra Europa-Parlamentet eller Rådet rapport om deforanstaltninger, der er truffet som følge af bemærkningerne.L 330/128 DA Den Europæiske Unions Tidende 4.11.2004
(1) EUT C 286 af 28.11.2003, s. 325.
(2) EFT C 277 af 1.10.2001, s. 130.
(3) EFT L 156 af 29.5.1998, s. 108.
(4) EFT L 191 af 7.7.1998, s. 53.
B. Der henviser til, at den nuværende Kommission tiltrådte i september 1999, og at reformen af
forvaltningen af EU's eksterne bistand blev iværksat i maj 2000 (1) og reformen af EF's
udviklingspolitik i november 2000 (2).
C. Der henviser til, at partnerskabsaftalen mellem på den ene side medlemmerne af gruppen af stater i
Afrika, Vestindien og Stillehavet og på den anden side Det Europæiske Fællesskab og detsmedlemsstater, undertegnet i Cotonou den 23. juni 2000 (Cotonou-aftalen) (
3), der trådte i kraft den
1. april 2003, har reformeret bistanden til AVS-landene og sat øget fokus på fattigdomsbekæmpelse.
D. Der henviser til, at 9. Europæiske Udviklingsfond (EUF), der dækker perioden 2000-2005 på grund
af den langvarige ratificeringsprocedure for Cotonou-aftalen først trådte i kraft ved udgangen af
2002, hvilket gjorde det nødvendigt for Kommissionen at anvende midler fra 8. EUF i 2002 for atkunne gennemføre finansieringsafgørelser, der var baseret på programmeringen for 9. EUF.
E. Der henviser til, at Den Blandede Parlamentariske Forsamling AVS-EU på mødet i Rom (Italien) den
11.-15. oktober 2003 vedtog en beslutning om anvendelsen af Den Europæiske Udviklingsfond (
4),
hvori Kommissionen opfordredes til at fremskynde gennemførelsen af bevillinger,
Revisionserklæring
1. bemærker, at Revisionsretten er at den opfattelse, at de indtægter, der er registreret i regnskaberne, de
beløb, der er tildelt de forskellige EUF, samt regnskabsårets forpligtelser og betalinger som helhedbetragtet er lovlige og formelt rigtige;
2. bemærker, at Revisionsrettens erklæring er baseret på en analyse af overvågnings- og
kontrolsystemerne i Kommissionen og suppleret med revision af en række underliggende
transaktioner i Bruxelles og på stedet i seks AVS-stater;
3. støtter Revisionsrettens tilgang med at prioritere analysen af overvågnings- og kontrolsystemerne;4. støtter Revisionsrettens ønske om at foretage kontrol på stedet i AVS-staterne; opfordrer
Revisionsretten til at sikre, at der aflægges besøg og foretages kontrol i alle Kommissionensdelegationer inden for et begrænset åremål;
5. bemærker, at Revisionsretten har kritiske bemærkninger på følgende områder:
a) Kommissionen har ikke i tilstrækkelig grad rettet op på svaghederne ved kravsspecifikationer
for de revisioner af EUF-transaktioner, der foretages, samt ved rapporteringen og opfølgningenaf revisionsberetningerne
b) de centrale kontroller udføres ikke altid pålideligt af de nationale anvisningsberettigede og/eller
delegationsledere
c) der foreligger ikke oplysninger om og resultatindikatorer for, hvordan kvaliteten af
forvaltningen af offentlige finanser i AVS-staterne har udviklet sig, hvilket bevirker, at Rettenikke kan afgive udtalelse om udnyttelsen af den direkte budgetstøtte
d) generaldirektøren for Samarbejdskontoret EuropeAid (Aidco) kunne ikke være i besiddelse af de
nødvendige oplysninger, da han i Aidcos årlige aktivitetsrapport for 2002 —uden forbehold —
erklærede, at de indførte kontrolprocedurer gav tilstrækkelig sikkerhed for, at de underliggende
transaktioner var lovlige og formelt rigtige;4.11.2004 DA Den Europæiske Unions Tidende L 330/129
(1) Jf. Kommissionens meddelelse om reformen af forvaltningen af den eksterne bistand, vedtaget af Kommissionen
den 16. maj 2000.
(2) Jf. Rådets og Kommissionens erklæring om Det Europæiske Fællesskabs udviklingspolitik, vedtaget af Rådet
(Udvikling) den 10. november 2000.
(3) EFT L 317 af 15.12.2000, s. 3.
(4) EFT C 26 af 29.1.2004, s. 17.
Erklæring fra generaldirektøren for Aidco
6. konstaterer til sin tilfredshed, at den årlige aktivitetsrapport og erklæringen fra Aidcos
generaldirektør i 2002 også dækker EUF, selv om chartret om de delegerede anvisningsberettigede
på det tidspunkt stadig ingen bestemmelser havde om EUF's transaktioner; bemærker imidlertid
også, at Revisionsretten ud fra et metodemæssigt synspunkt mener, at Aidcos generaldirektør endnuikke havde indhentet alle nødvendige oplysninger om transaktionernes faktiske gennemførelse påstedet og om deres lovlighed og formelle rigtighed:
a) der var endnu ikke foretaget en risikoanalyse og en formaliseret vurdering af AVS-staternes
forvaltning af midlerne, navnlig for så vidt angår anvendelsen af budgetstøtten. Aidco kunne
endnu ikke måle den faktiske gennemførelse af intern kontrolstandard nr.17. om overvågning,
for så vidt angår de transaktioner, der forvaltes af delegationerne og de nationaleanvisningsberettigede
b) omfanget af de eksterne revisioner og resultaterne af dem blev hverken målt eller analyseret.
Disse eksterne revisioner indgik stadig ikke i anvendelsesområdet for intern kontrolstandardnr. 21 om revisionsrapporter
c) de beløb, der skulle tilbagesøges, bogførtes ikke, og de identificeredes ikke altid. Der var derfor
ikke sikkerhed for, at forskud afregnes korrekt,
og opfordrer generaldirektøren for Aidco til at se nærmere på ovennævnte svagheder, som
Revisionsretten har påpeget;
7. bemærker, at kommissionsmedlemmet med ansvar for udvikling og humanitær bistand ikke mener,
at det er en del af hans ansvar at sikre, at generaldirektøren for Aidco sørger for, at der er en pålideligerklæring i Aidco's årlige aktivitetsrapport;
8. mener ikke, at holdningen hos kommission smedlemmet med ansvar for udvikling og
humanitær bistand er i overensstemmelse med adfærdskodeksen for kommissionsmedlemmer ogafdelinger, der foreskriver, at generaldirektørerne skal være ansvarlige over for deres kommissions-
medlem for den forsvarlige gennemførelse af de politikretningslinjer, Kommissionen og det
pågældende medlem har fastlagt;
9. sætter spørgsmålstegn ved værdien af en sådan erklæring, hvis det ikke har følger for en
generaldirektør, når der rejses seriøs kritik mod den måde, hvorpå erklæringen er kommet i stand;
Budgetstøtte
10. bemærker, at den direkte budgetstøttes andel af gennemførte primære forpligtelser er steget fra14 % i
2001 til 23 % i 2002; bemærker, at Kommissionen agter at øge denne andel fremover;
11. erkender, at budgetstøtten kan være effektiv for at nå fattigdomsbekæmpelsesmålet og gennemføre
en bedre forvaltning af de offentlige finanser i modtagerlandene, bl.a. ved øget ejerskab i
modtagerlandet;
12. bemærker, at der i henhold til Cotonou-aftalen (
1) ydes direkte budgetstøtte til makroøkonomiske
eller sektorspecifikke reformer, såfremt:
a) forvaltningen af de offentlige udgifter er tilstrækkelig gennemsigtig, ansvarlig og effektivb) der foreligger veldefinerede makroøkonomiske eller sektorspecifikke politikker, som landet selv
har fastlagt, og som er aftalt med dets vigtigste donorer, og
c) ordningen for offentlige indkøb er åben og gennemsigtig;L 330/130 DA Den Europæiske Unions Tidende 4.11.2004
(1) Jf. Cotonou-aftalen, artikel 61, stk. 2.
13. erkender, at budgetstøttemidler, der er frigjort til en AVS-stat, anvendes og kontrolleres efter
nationale og ikke EUF-kontrolprocedurer; er klar over, at dette kræver ændringer i Kommissionens
opfølgningsprocedurer, så man opgiver den traditionelle kontrol og undersøgelse af transaktioner oggår over til en evaluering af forvaltningen af de offentlige finanser på grundlag af overvågnings-oplysninger og præstationsindikatorer; bemærker dog, at Revisionsretten mener, at de kriterier, deranvendes, når midlerne frigøres, hovedsagelig består af makroøkonomiske indikatorer og kun giver
ufuldstændige oplysninger om forvaltningen af de offentlige finanser, og at der ikke foretages en
specifik og klar analyse og evaluering af kvaliteten heraf;
14. er dybt foruroliget over, at Kommissionen øger anvendelsen af budgetstøtte på et tidspunkt, hvor
Retten —da der ikke foreligger oplysninger om overvågningen og heller ikke resultatindikatorer for,
hvordan kvaliteten af forvaltningen af offentlige finanser i AVS-staterne har udviklet sig —ikke kan
afgive udtalelse om AVS-staternes udnyttelse af den direkte budgetstøtte;
15. har erfaret, at andre donorer også øger anvendelsen af budgetstøtte, og at Kommissionen
samarbejder med sådanne dono rer, herunder navnlig Verdensbanken, i forbindelse med
udarbejdelsen af resultatindikatorer;
16. opfordrer Kommissionen til fortsat at samarbejde med andre donorer for at sikre en ensartet tilgang
blandt donorer i forhold til AVS-staterne —ikke kun i forbindelse med resultatindikatorer, men også
med hensyn til de krav, der stilles AVS-staterne i forbindelse med f.eks. kontrol og rapportering;
17. støtter på det kraftigste Revisionsrettens ønske om at udarbejde en særberetning om budgetstøtte i
2004;
18. anmoder Kommissionen om at indføje en liste over lande, der har fået tildelt budgetstøtte, herunder
oplysninger om, hvorvidt trancher af budgetstøtte er blevet holdt tilbage, i en meddelelse omfinansielle oplysninger vedrørende EUF for regnskabsåret 2003; anmoder Kommissionen om i dennemeddelelse også —for hvert land, der modtager direkte budgetstøtte —at oplyse om, hvorvidt de
tre hovedbetingelser for at modtage en sådan støtte, som anført i Cotonou-aftalens artikel 61, stk. 2,
er opfyldt;
19. anmoder Kommissionen om senest den 1. september 2004 at give en statusberetning om
programmet for offentlige udgifter og finansiel ansvarlighed, herunder oplysninger om denforventede frist for enighed om den endelige liste over resultatindikatorer for forvaltningen afoffentlige finanser;
20. opfordrer Kommissionen til —i forbindelse med de forestående forhandlinger om eventuelle
ændringer til Cotonou-aftalen —at indgå i en dialog med AVS-staterne om muligheden for at gøre
budgetstøtten betinget af, at modtagerlandet indvilliger i at bruge, hvad der svarer til 5-10 % af detbeløb, der modtages som budgetstøtte, til institutionelle støtteforanstaltninger;
Øverste revisionsorganer
21. minder om sin holdning, at det er vigtigt at inddrage AVS-staternes øverste revisionsinstitutioner i
EUF-kontrollen (
1);
22. bemærker, at Revisionsretten beklager, at Kommissionen ikke følger nogen struktureret og klar
metode til styrkelse af de nationale kontrol- og revisionsorganer;
23. anmoder Kommissionen om at indføje oplysninger om midler, der er gået til projekter, der involverer
de øverste revisionsorganer, i en meddelelse om finansielle oplysninger vedrørende EUF forregnskabsåret 2003;4.11.2004 DA Den Europæiske Unions Tidende L 330/131
(1) Jf. punkt 21-24 i beslutningen med bemærkningerne til afgørelsen om decharge til Kommissionen for
gennemførelsen af 6., 7. og 8. Europæiske Udviklingsfond for regnskabsåret 2001 (EUT L 148 af 16.6.2003, s. 3).
24. opfordrer Kommissionen til at overveje at indføje den betingelse, at en AVS-stat skal indvillige i at
indføre et flerårigt program for oprettelse og/eller styrkelse af et øverste revisionsorgan, inden der
kan tildeles budgetstøtte;
Decentralisering af forvaltningen af bistand og støtte
25. støtter Kommissionens uddelegering af ressourcer og beslutningsbeføjelser til Kommissionens
delegationer; forventer, at dette vil bidrage til en endnu højere udnyttelsesgrad for forpligtelser ogbetalinger, end Kommissionen opnåede i 2002; er klar over, at dekoncentrationen er enigangværende proces og først forventes afsluttet i løbet af 2004;
26. understreger, at Kommissionens revisions- og evalueringsstrategi skal genspejle ændringen i
forvaltningen af bistand og støtte og styrkes ved en risikovurdering; understreger, at revisionerne ogevalueringerne skal være uafhængige og af høj kvalitet; anmoder Kommissionen om at fremsende sitarbejdsdokument om risikovurdering, så snart det er udarbejdet og senest den 1. juli 2004;
27. understreger, at delegationslederne skal sikre, at de centrale kontroller gennemføres, og træffe
foranstaltninger, såfremt den nationale anvisningsberettigede ikke opfylder sin pligt til at gennemføredenne kontrol; er bange for, at delegationerne ikke har tilstrækkeligt kvalificeret personale til atopfylde nye forpligtelser i forbindelse med finanskontrol;
28. er bange for, at hovedkvarterets overblik over revisions- og evalueringsaktiviteterne i delegationerne
er mangelfuldt; bemærker, at EUF-aktiviteterne forventes integreret i CRIS-systemet i første halvdel af2004; bemærker, at Revisionsretten er bekymret for, at CRIS-systemet ikke kommer til at ændre
svagheder i forbindelse med mandat, revisionsrapporter og opfølgning af revisionsrapporter;
anmoder Kommissionen om inden 1. september 2004 at oplyse: 1) hvorvidt sammenkædningen afOLAS-regnskabssystemet og CRIS-systemet er lykkedes, og 2) hvorvidt revisionerne af EUF-midler erblevet integreret i CRIS-systemet;
29. beklager, at Kommissionen ikke systematisk indsamler revisioner og evalueringer fra delegationerne
og derfor ikke har kunnet reagere rettidigt på en anmodning fra ordføreren om at få tilsendt enrække revisions- og evalueringsrapporter; betragter dette som en bekræftelse på hovedkvarteretsmanglende overblik over revisions- og evalueringsaktiviteterne; bemærker, at lister over revisioner,
som ordføreren har modtaget, i visse tilfælde indeholdt fejlagtige oplysninger om priser på en
revision, det underliggende projekts størrelse osv.; betragter dette som en yderligere bekræftelse påhovedkvarterets manglende overblik over revisionsaktiviteterne;
30. anmoder Kommissionen om at forelægge en struktureret plan inden 1. juli 2004 for, hvorledes
hovedkvarteret bør kontrollere delegationernes kontrol inden for et dekoncentreret forvaltnings-
system; understreger, at de finansielle revisioner og evalueringer bør koordineres, overvåges og følgesop af hovedkvarteret; er særlig foruroliget over den åbenbare mangel på systematisk opfølgning afrevisioner og evalueringer;
31. anmoder Kommissionen om senest den 1. juli 2004 at forelægge en liste over revisioner og
evalueringer, der er udført af delegationerne og hovedkvartererne, samt oplysninger om, på hvilkenmåde revisionerne og evalueringerne er blevet fulgt op; understreger, at den ønskede liste kun skalomfatte revisioner og evalueringer, der rent faktisk er gennemført —ikke blot planlagt;
32. bemærker, at Kommissionen ikke er sikker på, at den har alle oplysninger om de evalueringer,
delegationerne foretager (
1); anmoder Kommissionen om at inkludere oplysninger om, hvordan
situationen skal løses, når den fremsender listen over evalueringer, der er gennemført i 2003;L 330/132 DA Den Europæiske Unions Tidende 4.11.2004
(1) Jf. Kommissionens svar på spørgsmål nr. 75 i svar på spørgsmål til Kommissionen vedrørende decharge 2002
—del II (PE 328.732/FIN2): »Man kan ikke med nogen sikkerhed sige, i hvilket omfang den vedføjede liste, der
er baseret på oplysninger fra Kommissionens delegationer i AVS-lande, er fuldstændig.«
Gennemførelse, efterslæb (RAL) og opførelse på budgettet
33. mener, at niveauet for uudnyttede EUF-bevillinger, som for øjeblikket ligger på 11,3 mia. EUR (1), er
beklagelig højt for en fond, hvis mål det er at yde støtte til verdens fattigste lande; erkender, at der erfaktorer, som begrænser Kommissionens evne til at løse dette problem, som f.eks. at den nationale
anvisningsberettigede har ansvaret for behandlingen af fakturaer, at der skal indhentes godkendelse
fra den nationale anvisningsberettigede til ophævelse af forpligtelser, at visse omstændighederforhindrer gennemførelsen af programmer i nogle kriseramte lande, og at der ikke findes nogentidsbegrænsning for anvendelsen af bevillinger; erkender værdien af at ændre finansforordningen ogindgå nye finansieringsaftaler, der tager sigte på at sikre kontrol med de uindfriede forpligtelser for
den 9. EUF; understreger, at mange af disse problemer ville blive løst, hvis EUF blev lagt ind under
fællesskabsbudgettet;
34. bemærker, at de uforpligtede bevillinger under 6., 7. and 8. EUF i alt udgør 2,9 mia. EUR (eller 8,9 %
af de samlede midler) ved udgangen af 2002, selv om det var henholdsvis 17, 12 og 5 år siden de tre
EUF trådte i kraft;
35. bemærker, at de gennemførte sekundære forpligtelser (kontrakter) og betalinger udgjorde
henholdsvis 2,1 mia. EUR og 1,9 mia. EUR, hvorved der opretholdtes et relativt højt talsammenlignet med tidligere år; er imidlertid også klar over, at den øgede anvendelse af budgetstøtteer hovedårsagen til den højere gennemførelsesgrad;
36. bemærker, at uindfriede forpligtelser —eller RAL —udgjorde 8,4 mia. EUR ved udgangen af 2002,
hvoraf 1,2 mia. EUR blev betragtet som unormale RAL (
2);
37. anmoder Kommissionen om i en meddelelse med finansielle oplysninger om EUF for regnskabsåret
2003 at indføje en oversigt over RAL efter sektor og efter forpligtelsesår samt oplysninger omniveauet for unormale RAL og specifikke foranstaltninger, der er blevet truffet i 2003 for atnedbringe de unormale RAL;
38. glæder sig over Kommissionens meddelelse til Rådet og Europa-Parlamentet om gennemførelse af
fuld integration af AVS-landene i EU's budget af 8. oktober 2003 (KOM(2003) 590);
39. mener, at EUF skal opføres på budgettet, dvs. integreres i Den Europæiske Unions almindelige
budget, så EUF får samme status som andre dele af Fællesskabets regelsæt, og det nuværendedemokratiske underskud afhjælpes;
40. understreger, at der —ud over den politiske betydning af en opførelse på budgettet —er betydelige
fordele i tilknytning til budgetforvaltningen ved en integration af EUF i Den Europæiske Unionsalmindelige budget, f.eks. en mere effektiv gennemførelse som følge af muligheden for atharmonisere eksisterende procedurer, en større grad af fleksibilitet i forbindelse med gennem-
førelsen, en højere grad af gennemskuelighed i forbindelse med den samlede EU-støtte og undgåelse
af de aktuelle vanskeligheder i forbindelse med overgangsforanstaltninger mellem de forskellige EUF;
41. bemærker, at der skal fastlægges en ny finansprotokol efter den 9. EUF, samtidig med at
forhandlingerne om henholdsvis nye finansielle overslag for EU og eventuelle ændringer af Cotonou-
aftalen indledes, hvilket giver usædvanligt gode muligheder for at opføre EUF på budgettet;
42. opfordrer Kommissionen og medlemsstaterne til at vedtage og gennemføre opførelsen af EUF på
budgettet hurtigst muligt;
43. mener, at det er vigtigt, at Kommissionen fortsat fremskynder gennemførelsen af forpligtelser og
betalinger fra EUF, så Fællesskabet og medlemsstaterne kan opfylde deres politiske forpligtelser over
for AVS-staterne og mindske eventuelle vanskeligheder i forbindelse med budgetopførelsen af EUF;4.11.2004 DA Den Europæiske Unions Tidende L 330/133
(1) 2,9 mia. EUR er endnu ikke forpligtet, mens 8,4 mia. EUR hidrører fra udestående betalinger.
(2) Unormale RAL defineres som forpligtelser, som der ikke er indgået kontrakter eller foretaget betalinger for de
sidste to år, samt forpligtelser, der er indgået før 1997 og endnu ikke betalt (jf. ovenstående meddelelse fraKommissionen om finansielle oplysninger om 6., 7. og 8. Europæiske Udviklingsfond for 2002, afsnit 3.1).
44. opfordrer Kommissionen til at gå ind i en dialog med AVS-staterne for at afklare, hvorledes RAL kan
mindskes, idet der tages hensyn til de specifikke problemer i forbindelse med budgetopførelsen;
45. understreger, at budgetopførelsen af EUF ikke må medføre en nedskæring af de samlede bevillinger
til AVS-staterne; anmoder Kommissionen om at sikre gennemskueligheden, så dechargemyndighe-den fortsat kan fastslå niveauet af bevillinger, der anvendes til de formål, der er anført i Cotonou-aftalen;
Fattigdomsbekæmpelse
46. henleder opmærksomheden på hovedmålet for Fællesskabets udviklingspolitik, som er at mindske
fattigdommen med henblik på til sidst at udrydde den (
1), og gør opmærksom på, at Kommissionen
og samtlige medlemsstater gav deres opbakning til millennium-udviklingsmålene som middel til atnå dette mål; erkender endvidere, at det må overvåges nøje, om der bruges passende midler tilsundhed og uddannelse på landsplan;
47. bemærker, at benchmark-formlen kræver, at 35 % »hovedsageligt (tildeles) undervisnings- og
sundhedssektoren«, som er de to vigtigste sektorer i forbindelse med millennium-udviklingsmålene;konstaterer, at de tal, der er indberettet til DAC som 2002-forpligtelser inden for disse sektorer (
2),
stadig ligger langt fra dette mål, og at det er højst usandsynligt, at betingelserne i forbindelse med
strukturtilpasningsprogrammerne kan afhjælpe så stort et underskud; udtrykker bekymring over
tallene for EUF-forpligtelser (3) inden for disse sektorer; opfordrer Kommissionen til at forbedre sine
præstationer inden for dette område i de kommende år;
48. beklager, at Kommissionen ikke har forelagt nogen analyse af sit bidrag til opfyldelse af millennium-
udviklingsmålene, men har begrænset sin undersøgelse (4) til de fremskridt, udviklingslandene har
gjort hen imod dette mål; mener, at manglen på en sådan analyse gør det vanskeligt at evaluere
effektiviteten af Kommissionens programmer; anmoder om, at en analyse af støttens effektivitetmedtages i midtvejsevalueringen af Cotonou-aftalen;
Programmering
49. lykønsker Kommissionen med resultaterne af dens evaluering af inddragelsen af ikke-statslige aktører
i programmeringen i forbindelse med den 9. EUF, som viste, at der blev gennemført høringer i 62 ud
af 68 lande; bemærker dog, at dette kun i 36 lande resulterede i ændringer i landets
strategidokumenter, hvilket rejser spørgsmålet om, hvilken virkning høringerne havde i de øvrigetilfælde; opfordrer især til, at der foretages regelmæssige og formelle høringer af parlamenterne iAVS-landene og Den Paritetiske Forsamling AVS-EU;
CESD-kontrakter
50. bemærker, at flere EUF-finansierede kontrakter er blev indgået med et at de selskaber, der er i
centrum af Eurostat-skandalen, i forbindelse med COMESA (Det Fælles Marked for Det Østlige og
Sydlige Afrika); bemærker, at der blev rejst alvorlige spørgsmål i forbindelse med disse kontrakter iden endelige rapport for Den Interne Revisionstjeneste i oktober 2003;L 330/134 DA Den Europæiske Unions Tidende 4.11.2004
(1) Den Europæiske Unions udviklingspolitik, konklusioner fra den 2304. samling i Rådet (udvikling) den
10. november 2000.
(2) 4,1 % til uddannelse og 3,0 % til sundhed. Disse tal omfatter sektorspecifik budgetstøtte.
(3) 1 % til uddannelse og 4 % til sundhed.
(4) Se årsberetningen om EU's udviklingspolitik og bistand til tredjelande i 2002, kapitel 3.
51. beklager, at Eurostats stadige tilskyndelse til at anvende CESD ikke gav anledning til bekymring i
Aidco, til trods for den viden man internt have om dette selskab; bemærker, at dette er endnu et
eksempel på utilstrækkelig gennemskuelighed og mangel på kommunikation mellem Kommis-sionens afdelinger;
52. finder det yderst utilfredsstillende, at Aidco ikke udstedte en indtægtsordre på 200 000 EUR, der
havde været udestående siden 1999, inden Eurostat-skandalen brød ud i juli 2003; forventer, at
Kommissionen snarest muligt underretter Europa-Parlamentet om, hvorvidt indtægtsordren på324 088 EUR (renter) til CESD er blevet honoreret;
53. glæder sig dog over, at Aidco har afsluttet kontraktforbindelserne til det pågældende selskab;
AVS-sekretariatet
54. minder om, at Revisionsretten i sin årsberetning for regnskabsåret 2000 fremsatte alvorlig kritik af
AVS-sekretariatet samt af finansieringsaftalen om 18 mio. EUR for 2000-2004 til fordel for AVS-sekretariatet, som undertegnedes af Kommissionen den 9. marts 2000;
55. minder om, at Europa-Parlamentet i sin beslutning om decharge for regnskabsåret 2000 (
1)
anmodede Kommissionen om at underrette AVS-sekretariatet om, at det under alle omstændighederskulle respektere afgørelserne fra de belgiske domstole i verserende sager;
56. er klar over, at AVS-sekretariatet endnu ikke har overholdt afgørelserne fra de belgiske domstole og
betalt kompensation til en tidligere medarbejder under henvisning til, at AVS-sekretariatet søgerdiplomatisk immunitet; bemærker, at AVS-sekretariatet har anket sagen til den belgiske kassationsret;er ikke indforstået med, at diplomatisk immunitet skal gøre det muligt for AVS-sekretariatet at
undlade at efterkomme sine pligter som arbejdsgiver;
57. bemærker, at den eksisterende finansieringsramme til fordel for AVS-sekretariatet udløber ved
udgangen af 2004; anmoder Kommissionen om at indføje en mekanisme i fremtidige
finansieringsaftaler, der sikrer suspension af finansieringsaftalen, såfremt AVS-sekretariatet ikke
retter sig efter de belgiske domstoles endelige dom;
58. anmoder Kommissionen om at underrette dechargemyndigheden senest den 1. juli 2004 om
resultatet af kontakter til AVS-sekretariatet, som krævet ovenfor, samt om det forventede indhold af
forslag til en fremtidig finansieringsaftale til fordel for AVS-sekretariatet;
59. opfordrer Revisionsretten til at følge op på bemærkningerne vedrørende AVS-sekretariatet i
årsberetningen for regnskabsåret 2000; opfordrer samtidig Revisionsretten til at overveje, hvorvidt
De Blandede Parlamentariske Forsamlinger AVS-EU er tilrettelagt i overensstemmelse med
principperne for forsvarlig økonomisk forvaltning;
Fredsfaciliteten
60. bemærker afgørelsen fra AVS-EU-Ministerrådet den 11. december 2003 om anvendelse af 250 mio.
EUR fra den langsigtede udviklingsbevillingsramme til 9. EUF til oprettelse af en fredsfacilitet for
Afrika;
61. glæder sig over oprettelsen af en fredsfacilitet for Afrika, men frygter risikoen for, at sådanne midler
anvendes til andre formål end tilsigtet, f.eks. til militære formål; opfordrer Kommissionen til at gå indi en dialog med Parlamentet om anvendelsen af fredsfaciliteten for Afrika inden for rammerne af den
generelle udviklingspolitik;4.11.2004 DA Den Europæiske Unions Tidende L 330/135
(1) EUT L 158 af 17.6.2002, s. 28.
62. anmoder Kommissionen om i årsregnskabet at anføre de beløb, der anvendes til fredsfaciliteten for
Afrika, og underrette dechargemyndigheden —på årsbasis og i så god tid, at der kan tages hensyn
hertil under dechargeproceduren —om forvaltningen af sådanne midler, herunder information om
specifikke aktiviteter, der finansieres over fonden;
CDE
63. bemærker, at 90 mio. EUR i finansprotokollen til Cotonou-aftalen er afsat til CDE (Centre for the
Development of Enterprise, tidligere Centre for the Development of Industry); bemærker, at CDE'sjuridiske status er uklar, og at målene ikke er klart defineret; beklager, at der stadig forekommerledelsesmangler og -svagheder i den interne og eksterne kontrol til trods for gentagen kritik i
forskellige revisioner i de seneste år; opfordrer Kommissionen til at følge op på den kritik, der er
blevet fremsat i Kommissionens egne revisioner og i Revisionsrettens årsberetning for 2002.L 330/136 DA Den Europæiske Unions Tidende 4.11.2004